Weermag vies oor gerugte ná valskermspringer hard land | Maroela Media
Die weermag het teruggekap ná gerugte op sosiale media dat die valskermspringer wat by pres. Cyril Ramaphosa se inhuldiging tydens sy landing 'n voorwerp op die veld getref het, in die intensiewe sorgeenheid van 'n hospitaal is.
"Die weermag is bekommerd oor die onakkurate nuus wat tans op verskillende sosialemediaplatforms versprei word oor die valskermvoorval wat tydens die presidensiële inhuldiging gebeur het.
"Die bewerings op sosialemediaplatforms dat die lid in 'n intensiewe sorgeenheid (van 'n hospitaal) is, is onwaar. Die weermag wil die publiek weer eens waarsku om nie vals en onverantwoordelike inligting te versprei nie," het die weermag in 'n verklaring gesê.
Videogrepe en foto's van die valskermspringer se harde landing het kort ná die voorval soos 'n veldbrand op sosiale media versprei.
Die valskermspringer het nadat hy die voorwerp, klaarblyklik 'n mortierlanseerder wat op die veld uitgestal is, getref het, opgestaan sonder enige ooglopende beserings.
Baie mense het die valskermspringer op sosiale media ook sterkte toegewens ná die voorval en gesê hulle hoop hy herstel gou, indien hy beseer is.
Die parabats is tradisioneel baie bekwaam.
Daardie soort valskerms is hoogs bestuurbaar en dit was nie nodig om teen die mortier vas te val nie.
Bly springer is okay, maar miskien moes hul harder geoefen het. Dit dra beslis nie n goeie boodskap uut dat n ervare springer so n landing by so n geleentheid het nie. Swak.
Die heel eerste berig wat ek gister oor die voorval gelees het, het al gemeld dat die valskermspringer heel OK is. Die indruk wat ek gekry het, was dat dit nie eens nodig was om hom hospitaal toe te vat nie.
In ons dae sou die "valskermspringer" baie baie baie blaartjies gaan pluk het totdat hy sy valskerm kon hanteer en nie sy eenheid se naam gat maak op so 'n geleentheid nie.